stanford-oval/wikipedia huggingface dataset:
ทรานส์เอเชียแอร์เวย์
เส้นทางบิน

ทรานส์เอเชียแอร์เวย์ ปฏิบัติการบินเที่ยวบินหลัก และ เที่ยวบินเช่าเหมาลำดังนี้:
กัมพูชา
เสียมราฐ (เมือง) - ท่าอากาศยานนานาชาติเสียมราฐ
สาธารณรัฐประชาชนจีน
ฉงชิ่ง - ท่าอากาศยานนานาชาติฉงชิ่งเจียงเป่ย์
ฉางชา - ท่าอากาศยานนานาชาติฉางชาหวงหัว
ฝูโจว - สนามบินนานาชาติฝูโจว ชางเหลอ
กุ้ยหยาง - สนามบินนานาชาติกุ้ยหยาง
หางโจว - สนามบินนานาชาติหางโจว เซียวซาน
เหอเฝย์ -  สนามบินนานาชาติซินเชียว
หนานหนิง - สนามบินนานาชาติหนานหนิงอูซู
เฉวียนโจว - สนามบิน เฉวียนโจว จินเจียง
เซี่ยงไฮ้ - ท่าอากาศยานนานาชาติเซี่ยงไฮ้ผู่ตง, ท่าอากาศยานนานาชาติฮ่องเกี้ยว
เทียนจิน - สนามบินนานาชาติเทียนจินปิ่นไห่
อู่ฮั่น - สนามบินนานาชาติอู่ฮั่นเทียนเหอ
อูซี - สนามบินอู๋ซี ซูหนาน ชั่วฟ่าง
เซียะเหมิน - ท่าอากาศยานนานาชาติเซียะเหมินเกาฉือ
ซูโจว - สนามบินซูโจว
ยีชาง - สนามบินยีชาง ซันเฉีย
จางเจียเจี๋ย - สนามบินจางเจียเจี๋ย
ญี่ปุ่น
อาซาฮิกาวะ - ท่าอากาศยานอาซาฮิกาวะ
ฮาโกดาเตะ - ท่าอากาศยานฮาโกดาเตะ
โอกินาวะ - ท่าอากาศยานนาฮะ
โอซากะ - ท่าอากาศยานนานาชาติคันไซ
ฮกไกโด - ท่าอากาศยานชินชิโตเซะแห่งใหม่
โตเกียว - ท่าอากาศยานนานาชาตินาริตะ
มาเก๊า
ท่าอากาศยานนานาชาติมาเก๊า
เกาหลีใต้
เชจู - ท่าอากาศยานนานาชาติเชจู
ไต้หวัน
ฮวาเหลียน - สนามบินฮวาเหลียน
หม่ากง - สนามบินหม่ากง
เกาสฺยง - สนามบินนานาชาติเกาสฺยง
จินเหมิน - สนามบินจินเหมิน
ไถจง - สนามบินไถจง
ไทเป - ท่าอากาศยานนานาชาติไต้หวันเถาหยวน ฐานการบินนานาชาติ, Songshan Airport ฐานการบินในประเทศ'
ไทย
กรุงเทพมหานคร - ท่าอากาศยานนานาชาติดอนเมือง
ภูเก็ต - ท่าอากาศยานนานาชาติภูเก็ต (เที่ยวบินเช่าเหมาลำ)
เชียงใหม่ - ท่าอากาศยานเชียงใหม่
กัมพูชา - ท่าอากาศยานนานาชาติพนมเปญ
สาธารณรัฐประชาชนจีน - ท่าอากาศยานนานาชาติเฉิงตูซวงหลิว,  ท่าอากาศยานนานาชาติคุนหมิงฉางสุ่ย
ฮ่องกง - ท่าอากาศยานนานาชาติฮ่องกง
อินโดนีเซีย - ท่าอากาศยานนานาชาติ Sam Ratulangi (มานาโด), ท่าอากาศยานนานาชาติจูอันดา (สุราบายา)
ญี่ปุ่น - ท่าอากาศยานอิชิงะกิ, ท่าอากาศยานคุชิโระ, ท่าอากาศยานโอะบิฮิโระ
มาเลเซีย - ท่าอากาศยานนานาชาติโกตากีนาบาลู , ท่าอากาศยานนานาชาติกูชิง
พม่า - ท่าอากาศยานนานาชาติย่างกุ้ง
ปาเลา - ท่าอากาศยานนานาชาติปาเลา
ฟิลิปปินส์ - ท่าอากาศยานนานาชาติเซบู, ท่าอากาศยานนานาชาติคลาร์ก, ท่าอากาศยานนานาชาติเลาอาค์, ท่าอากาศยานนานาชาตินินอย อาคิโน (มะนิลา)
สิงคโปร์ - ท่าอากาศยานจางีสิงคโปร์
เกาหลีใต้ - ท่าอากาศยานนานาชาติกิมเฮ (ปูซาน), ท่าอากาศยานนานาชาติมูอัน (ควังจู), ท่าอากาศยานนานาชาติยังยัง
เวียดนาม - ท่าอากาศยานนานาชาติดานัง, ท่าอากาศยานนานาชาตินอยไบ (ฮานอย)
เส้นทางบิน > ข้อตกลงเที่ยวบินร่วม

ทรานส์เอเชียแอร์เวย์ทำข้อตกลงการทำการบินร่วม กับสายการบินต่างๆ ดังต่อไปนี้:
เซินเจิ้นแอร์ไลน์
เซี่ยเหมินแอร์
แหล่งข้อมูลอื่น

เว็บไซต์ทางการ
ทริปเปิ้ลเอ็กซ์ ทลายแผนยึดโลก

| ทริปเปิ้ลเอ็กซ์ ทลายแผนยึดโลก |
| --- | --- |
โปสเตอร์ใบปิดภาพยนตร์
กำกับ: ดี. เจ. คารูโซ
เขียนบท: เอฟ สก็อตต์  ฟีเอเซอร์
สร้างจาก: ตัวละคร โดย ริช วิลเกส
อำนวยการสร้าง:   โจ รอธ  เจฟ เคิร์ชเชนบรัม  วิน ดีเซล  ซาแมนทา วินเซนต์ 
นักแสดงนำ:   วิน ดีเซล  ดอนนี เยน  ทีปิกา ปาทุโกณ  คริส อู่  รูบี โรส  ทัชชกร ยีรัมย์,  นีนา โดเบรฟ  โทนี คอลเลต  อาเรียดนา กูติเอร์เรซ  ซามูเอล แอล. แจ็กสัน 
กำกับภาพ: รัสเซล คาร์เพนเตอร์
ตัดต่อ: จิม เพจ วินซ์ ฟิลิปโพเน
ดนตรีประกอบ:   ไบรอัน ไทเลอร์  โรเบิร์ต ไดเรคเกอร์ 
บริษัทผู้สร้าง:   พาราเมาต์พิกเจอส์  One Race Films  Revolution Studios  Kirschenbaum Films  
ผู้จัดจำหน่าย: พาราเมาต์พิกเจอส์
วันฉาย:   20 มกราคม ค.ศ. 2017 (2017-01-20) (สหรัฐอเมริกา) 
ความยาว: 107 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 85 ล้านดอลลาร์สหรัฐ
ทำเงิน: 346.1 ล้านดอลลาร์สหรัฐ
ทริปเปิ้ลเอ็กซ์ ทลายแผนยึดโลก (อังกฤษ: xXx: Return of Xander Cage)  เป็นภาพยนตร์แอคชั่นสัญชาติอเมริกาที่ออกฉายในปี ค.ศ. 2017 กำกับภาพยนตร์โดย ดี. เจ. คารูโซ และเขียนบทโดย เอฟ สกอต ฟราซีเออร์ นำแสดงโดย วิน ดีเซล, ดอนนี เยน, ทีปิกา ปาทุโกณ, คริส อู่, รูบี โรส, ทัชชกร ยีรัมย์, นีนา โดเบรฟ, โทนี คอลเลต, อาเรียดนา กูติเอร์เรซ และซามูเอล แอล. แจ็กสัน ภาพยนตร์เรื่องนี้เป็นภาพยนตร์ภาคสามในภาพยนตร์ทริปเปิ้ลเอ็กซ์ และเป็นภาคต่อของ ทริปเปิ้ลเอ็กซ์ พยัคฆ์ร้ายพันธุ์ดุ (2002) และ ทริปเปิ้ลเอ็กซ์ 2 พยัคฆ์ร้ายพันธุ์ดุ (2005) ซึ่งไม่เหมือนกับสองภาคที่แล้วที่จัดจำหน่ายโดยโคลัมเบียพิคเจอร์ส แต่ในภาคนี้จัดจำหน่ายโดยพาราเมาต์พิกเจอส์
เนื้อเรื่อง

แซนเดอร์ เคจ อดีตนักกีฬาเอ็กซ์ตรีมผู้ผันตัวมาทำงานให้รัฐบาลกำลังจะกลับมาอีกครั้ง ครั้งนี้เขาต้องเผชิญหน้ากับนักรบเดนตายนามว่า เซียง และลูกทีมของเขา เพื่อทวงคืนอาวุธร้ายที่รู้จักกันในนาม “กล่องของแพนโดร่า” การรวบรวมลูกทีมสุดระห่ำชุดใหม่ขึ้นมาทำให้ในที่สุด เคจก็ได้พบว่าตัวเองต้องเข้าไปพัวพันกับแผนการลับสุดอันตรายเกี่ยวกับการสมรู้ร่วมคิดในระดับสูงสุดของรัฐบาลทั่วโลก ซึ่งมันยากเกินกว่าที่เขาจะถอนตัวออกมาแล้ว
นักแสดงนำ

| บทบาท | นักแสดงเดิม  | พากย์ไทย  |
| --- | --- | --- |
| แซนเดอร์ เคจ / ทริปเปิ้ลเอ็กซ์ | วิน ดีเซล | สุภาพ ไชยวิสุทธิกุล |
| เซียง | ดอนนี่ เยน | กริน อักษรดี |
| เซเรน่า อังเกอร์ | ทิปิกา ปาฑุโกณ | นพวรรณ เหมะบุตร |
| ฮาวาร์ด "นิคส์" โจว | คริส อู๋ | ศักราช อ่ำส้ม |
| อะเดลเล่ วูล์ฟ | รูบี้ โรส | นลินี ชีวสาคร |
| ทาลอน | โทนี่ จา | ทัชชกร ยีรัมย์ |
| เบ็คกี้ เคลียร์เรจจ์ | นีน่า โดเบรฟ | นิรมล กิจภิญโญชัย |
| ออกัสตัส กิบบอนส์ | ซามูเอล แอล แจ๊คสัน | เกรียงศักดิ์ เหรียญทอง |
แหล่งข้อมูลอื่น

เว็บไซต์ทางการ
ทริปเปิ้ลเอ็กซ์ ทลายแผนยึดโลก ที่อินเทอร์เน็ตมูวีเดตาเบส
ทริปเปิ้ลเอ็กซ์ ทลายแผนยึดโลก ที่รอตเทนโทเมโทส์
ทริปเปิ้ลเอ็กซ์ ทลายแผนยึดโลก ที่เมทาคริติก
ทริปเปิ้ลเอ็กซ์ ทลายแผนยึดโลก ที่ออลมูวี
ทฤษฎีดาร์วินทางสังคม

ทฤษฎีดาร์วินทางสังคม (อังกฤษ: Social Darwinism) เป็นทฤษฎีหนึ่งเกี่ยวกับสังคมซึ่งมีต้นกำเนิดที่สหราชอาณาจักร ทวีปอเมริกาเหนือ และยุโรปตะวันตกในช่วงคริสต์ทศวรรษ 1870 ซึ่งเป็นทฤษฎีที่นำแนวคิดเกี่ยวกับการคัดเลือกโดยธรรมชาติและการอยู่รอดของผู้เหมาะสมที่สุดมาประยุกต์ใช้ในด้านสังคมศาสตร์และการเมือง ผู้ที่นิยมทฤษฎีนี้มักเชื่อว่าผู้ที่แข็งแรงกว่าควรจะมีทรัพย์สมบัติและอำนาจมากขึ้น ส่วนผู้ที่อ่อนแอกว่าก็ควรจะมีทรัพย์สมบัติและอำนาจน้อยลง โดยกลุ่มผู้ที่นิยมทฤษฎีดาร์วินทางสังคมแต่ละกลุ่มจะมีมุมมองและความคิดเห็นที่แตกต่างกันเกี่ยวกับการพิจารณาว่าคนกลุ่มใดเป็นกลุ่มผู้ที่ "แข็งแรง" กว่า และคนกลุ่มใดเป็นกลุ่มผู้ที่ "อ่อนแอ" กว่า ทฤษฎีนี้มักถูกนำไปอ้างกันมากในหลายกลุ่มเพื่อสนับสนุนความเชื่อของกลุ่มตน เช่น ลัทธิอำนาจนิยม ลัทธิจักรวรรดินิยม ลัทธิฟาสซิสต์ ลัทธินาซี รวมถึงความขัดแย้งระหว่างกลุ่มชนชาติหรือชาติพันธุ์
อย่างไรก็ตาม ทฤษฎีนี้เริ่มเสื่อมความนิยมลงหลังจากสงครามโลกครั้งที่หนึ่งสิ้นสุดลง และเสื่อมความนิยมลงมากในช่วงปลายสงครามโลกครั้งที่สอง เนื่องจากเชื่อว่ามีความเกี่ยวข้องกับลัทธินาซีและไม่สมเหตุสมผลในทางวิทยาศาสตร์
ทรักคุง

ในนวนิยายแนวต่างโลกแนวคิดที่ว่าการถูกส่งไปยังโลกใหม่ผ่านการถูกรถบรรทุกชนจนเสียชีวิตกลายเป็นเรื่องที่พบเห็นได้บ่อยจนกลายเป็นมีม
ทรักคุง (อังกฤษ: Truck-kun; ญี่ปุ่น: トラックくん; โรมาจิ: Torakku-kun) เป็นเป็นคำที่ใช้เรียกรถบรรทุกในวัฒนธรรมอนิเมะและมังงะที่มีบทบาทในการส่งตัวละครไปยังอีกโลกหนึ่ง หรือที่เรียกว่า อิเซไก โดยทั่วไปแล้ว ทรักคุง จะเป็นรถบรรทุกที่ชนตัวละครจนเสียชีวิตหรือหมดสติ จากนั้นตัวละครนั้นจะฟื้นขึ้นมาในโลกแฟนตาซีหรือโลกคู่ขนาน ซึ่งเป็นลักษณะเด่นของแนวอิเซไก
ต้นกำเนิดของมีม

แม้ว่า ทรักคุง จะได้รับความนิยมมากขึ้นในช่วงไม่กี่ปีที่ผ่านมา แต่แนวคิดของตัวละครที่ถูกส่งไปยังโลกอื่นโดยรถบรรทุกนั้นสามารถย้อนกลับไปได้ในทศวรรษ 1990 อย่างไรก็ตาม ทรักคุง เริ่มมีชื่อเสียงและกลายเป็นมีมในยุค 2010 เมื่อแนว อิเซไก กลายเป็นแนวยอดนิยมในอนิเมะและมังงะ เช่น ขอให้โชคดีมีชัยในโลกแฟนตาซี!: ตำนานสีชาด (2013) และ Re:Zero - รีเซทชีวิต ฝ่าวิกฤตต่างโลก (2014) ซึ่งมีการใช้ ทรักคุง ในการเริ่มต้นเรื่องราว
พัฒนาการ > การพัฒนาการช่วงต้น

ทรักคุง ได้รับการพัฒนาจากการเป็นเพียงแค่รถบรรทุกที่ทำหน้าที่นำพาตัวละครไปยังโลกอื่น ให้กลายเป็นองค์ประกอบที่ได้รับการกล่าวถึงอย่างแพร่หลายในมุกและการล้อเลียนในวัฒนธรรมอนิเมะ หลายคนเริ่มสร้างเนื้อหาและมีมเกี่ยวกับ ทรักคุง ในอินเทอร์เน็ต รวมถึงในฟอรัมและโซเชียลมีเดีย
พัฒนาการ > การพัฒนาการช่วงหลัง

ทรักคุง ยังคงปรากฏอยู่ในอนิเมะและมังงะหลายเรื่อง โดยบางครั้งผู้สร้างสรรค์เนื้อหายังเลือกที่จะล้อเลียนหรือพลิกโฉมการใช้ ทรักคุง ในบริบทที่แตกต่างไปจากเดิม ตัวอย่างเช่น มีการเล่นกับความคาดหวังของผู้ชมด้วยการไม่ใช้ ทรักคุง ส่งตัวละครไปยังโลกอื่น หรือในบางเรื่อง ทรักคุง อาจกลายเป็นตัวละครที่มีบทบาทมากขึ้น ไม่ใช่แค่เป็นอุปกรณ์ในการส่งตัวละครไปยังอีกโลกหนึ่งเท่านั้น
ตอบกลับมีม

ทรักคุง กลายเป็นที่รู้จักและได้รับการพูดถึงในชุมชนอนิเมะและมังงะอย่างกว้างขวาง หลายคนมองว่ามันเป็นสัญลักษณ์ของแนว อิเซไก ที่เต็มไปด้วยความตลกขบขันและความคาดไม่ถึง แม้กระทั่งในซีรีส์ที่ไม่มีเนื้อหา อิเซไก การที่ตัวละครถูกชนโดย ทรักคุง ก็กลายเป็นเครื่องหมายที่ผู้ชมสามารถคาดเดาได้ว่าตัวละครนั้นจะไปโผล่ในโลกอื่น
ทรักคุง กลายเป็นมีมในอินเทอร์เน็ตด้วยเหตุผลหลายประการ ซึ่งหลัก ๆ มาจากความนิยมของแนว อิเซไก และลักษณะเฉพาะของ ทรักคุง ที่มักถูกใช้เป็นจุดเริ่มต้นของเรื่องราวในแนวนี้
เหตุผลที่ทรักคุง กลายเป็นมีม

1. การใช้ซ้ำในเรื่องราวแนว อิเซไก
ทรักคุง มักจะปรากฏในอนิเมะและมังงะหลายเรื่องในฐานะเครื่องมือในการส่งตัวละครไปยังโลกคู่ขนาน การที่ตัวละครหลักในหลาย ๆ เรื่องถูกชนโดยรถบรรทุกและไปฟื้นขึ้นมาในโลกใหม่กลายเป็นสูตรที่ซ้ำ ๆ และผู้ชมสามารถคาดเดาได้ สิ่งนี้ทำให้ ทรักคุง กลายเป็นมีมที่ง่ายต่อการจดจำและนำไปใช้ในบริบทตลกขบขัน
2. ความแปลกและตลกขบขัน
ความคิดที่ว่ารถบรรทุกซึ่งเป็นสิ่งที่มีอยู่ในชีวิตประจำวัน กลับกลายเป็นเครื่องมือในการส่งตัวละครไปยังโลกแฟนตาซี ทำให้เกิดความขบขันและแปลกใหม่ มีมเกี่ยวกับ ทรักคุง มักจะเล่นกับความขัดแย้งระหว่างสิ่งที่ดูธรรมดากับผลลัพธ์ที่ไม่ธรรมดา
3. การแพร่หลายทางอินเทอร์เน็ต
มีม ทรักคุง ได้รับการแชร์และพูดถึงอย่างกว้างขวางในชุมชนอนิเมะทั้งในฟอรัม โซเชียลมีเดีย และแพลตฟอร์มอื่น ๆ ผู้ใช้อินเทอร์เน็ตจำนวนมากเริ่มสร้างเนื้อหาที่เกี่ยวข้องกับ ทรักคุง ไม่ว่าจะเป็นการวาดภาพล้อเลียน การสร้างมุกตลก หรือการทำวิดีโอสั้น ๆ เพื่อเสียดสีหรือล้อเลียนสถานการณ์ในอนิเมะ
4. การตอบสนองจากชุมชนอนิเมะ
ชุมชนอนิเมะมีความคิดสร้างสรรค์และการมีส่วนร่วมสูง ผู้ชมมักจะหยิบยกสิ่งที่เป็นที่รู้จักในวงการมาพูดถึงหรือล้อเลียน และ ทรักคุง เป็นหนึ่งในสิ่งที่ถูกกล่าวถึงมากที่สุด เมื่อเรื่องนี้กลายเป็นที่รู้จักมากขึ้น ก็ทำให้ ทรักคุง กลายเป็นมีมที่แพร่หลาย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Truck-kun.
A satire web novel has been created about Truck-kun. A reverse isekai where a truck-kun reincarnated as a human baby. Truck-kun's Sinister Rebirth
ทฤษฎีบท

ระวังสับสนกับ ทฤษฎี
ในทางคณิตศาสตร์ ทฤษฎีบท (อังกฤษ: theorem) คือข้อความที่พิสูจน์แล้วว่าเป็นจริง หรือสามารถพิสูจน์ได้ว่าเป็นจริง และสามารถใช้ในการอ้างอิงเพื่อพิสูจน์ข้อความอื่นได้
การพิสูจน์ทฤษฎีบทคือการอ้างเหตุผลเชิงตรรกะซึ่งใช้กฎการอนุมานในการพิสูจน์ว่าทฤษฎีบทนั้นเป็นผลพวงเชิงตรรกะของสัจพจน์ต่าง ๆ รวมถึงทฤษฎีบทอื่น ๆ ที่เคยพิสูจน์ไปก่อนแล้ว
ในคณิตตรรกศาสตร์ แนวคิดของทฤษฎีบทและการพิสูจน์ถูกทำให้เป็นระบบเพื่อให้การให้เหตุผลทางคณิตศาสตร์สำหรับสิ่งเหล่านั้นสามารถเป็นไปได้ ในบริบทนี้ ข้อความจะอยู่ในรูปของสูตรรูปดี (well-formed formulas) ซึ่งเป็นภาษารูปนัย
ทฤษฎีบทของปัปปุส

จุดตัดทั้งสามอยู่บนเส้นตรงเดียวกัน
ทฤษฎีบทของปัปปุส (อังกฤษ: Pappus's hexagon theorem) เป็นทฤษฎีบททางเรขาคณิต ที่กล่าวว่า
สำหรับจุด A, B, C ที่อยู่บนเส้นตรงเดียวกัน และจุด a, b, c ที่อยู่บนเส้นตรงเดียวกัน จะได้ว่าจุดตัดของ  Ab และ aB, จุดตัดของ Ac และ aC และจุดตัดของ Bc และ bC อยู่บนเส้นตรงเดียวกัน
ทฤษฎีบทของเซวา

AD, BE และ DF ตัดกันที่จุดเดียว
ทฤษฎีบทของเซวา (อังกฤษ: Ceva's theorem) เป็นทฤษฎีบททางเรขาคณิต ที่กล่าวว่า
สำหรับสามเหลี่ยม ABC และจุด D, E, F ที่อยู่บนด้าน BC, CA และ AB ตามลำดับ จะได้ว่า AD, BE และ CF ตัดกันที่จุดเดียว ก็ต่อเมื่อ  {\frac {AF}{FB}}\cdot {\frac {BD}{DC}}\cdot {\frac {CE}{EA}}=1
ทฤษฎีบทของเซวายังมีในรูปแบบตรีโกณมิติที่สมมูลกันคือ
AD, BE และ CF ตัดกันที่จุดเดียว ก็ต่อเมื่อ  {\frac {\sin \angle BAD}{\sin \angle CAD}}\times {\frac {\sin \angle ACF}{\sin \angle BCF}}\times {\frac {\sin \angle CBE}{\sin \angle ABE}}=1
จีโอวานนี เซวา เป็นผู้พิสูจน์ทฤษฎีบทนี้เป็นครั้งแรก ในปี พ.ศ. 2221
ทฤษฎีคอพัสคิวลาร์ของแสง

ทฤษฎีคอพัสคิวลาร์ของแสง (อังกฤษ: corpuscular theory of light) คือทฤษฎีที่ริเริ่มโดยเซอร์ไอแซก นิวตัน โดยกล่าวว่าแสงประกอบขึ้นด้วยอนุภาคเล็กๆ เรียกว่า คอพัสเคิลเดินทางเป็นเส้นตรงด้วยความเร็วจำกัดค่าหนึ่ง และมีพลังงานจลน์
ทฤษฎีของนิวตันมีอิทธิพลอยู่เป็นเวลามากกว่า 100 ปี และสำคัญกว่า wave front theory ของคริสตียาน เฮยเคินส์ ส่วนหนึ่งเนื่องจากชื่อเสียงของนิวตันนั่นเอง อย่างไรก็ดีเมื่อทฤษฎีคอร์พัสคิวลาร์ไม่สามารถอธิบายปรากฏการณ์เลี้ยวเบนของคลื่น การแทรกสอด และการโพลาไรซ์ของแสงได้อย่างเหมาะสม มันจึงถูกละทิ้งไป ทฤษฎีคลื่นของเฮยเคินส์จึงเป็นที่ยอมรับต่อมา
แหล่งข้อมูลอื่น

Observing the quantum behavior of light in an undergraduate laboratory JJ Thorn et al.: Am. J. Phys. 72, 1210-1219 (2004)
ทรัย

สำหรับโครงสร้างข้อมูล ดูที่ ทรัย (โครงสร้างข้อมูล)
| ทรัย |
| --- | --- |

ข้อมูลพื้นฐาน
ที่เกิด: ประเทศไทย
แนวเพลง: ป็อปร็อก
ช่วงปี: 2520 - 2531
ค่ายเพลง: โอเชี่ยน ซาวด์ ห้องอัดเสียงทอง

สมาชิก: สมภพ สายัณห์กุล (อ๊อด)  กีตาร์ คอร์ด / ร้อง เริงรัก สัตยวินิจ (ปี๊ด) เบสส์ จตุพร ศิริเบญจวรรณ(ต๋อย) คีย์บอร์ด พี่เอ๋  กีตาร์โซโล่ เจต  กลอง ประสพสันต์ อัคคโกศล (อุ๋ย) แซ็กโซโฟน พีระพล วีระโยธิน (แป๊ก) ทรอมโบน /รอ้ง สิณี โอเรนเซีย (ต้อย) ร้องนำ
ทรัย (อังกฤษ: Try) เป็นกลุ่มดนตรีสัญชาติไทย เริ่มก่อตั้งวงในปี 2520
ประวัติ

สมภพ (อ๊อด) สายัณห์กุล กับ มือเบส เริงรัก  สัตยวินิจ ซึ่งคุ้นเคยกันมาแต่เด็ก ๆ จนโต ไปเรียนดนตรีที่สยามกลการด้วยกัน และคิดจะตั้งวงดนตรีขึ้นมาตระเวนเล่นตามงานต่าง ๆ เหมือนกับอย่างที่รุ่นพี่ ๆ เขาทำสำเร็จกันมาแล้วบ้าง
เริงรัก จึงไปชักชวนเพื่อนฝูงซึ่งเรียนอยู่ดัวยกันที่ พาณิชยการธนบุรี มาได้ทั้งหญิงและชาย และทุกคนมีความสามารถเล่นเครื่องดนตรีกับร้องเพลงแตกต่างกันไป รวมสมาชิกแล้วได้ 8 คน จึงซักซ้อมกันเป็นประจำ เพื่อตระเวนไปเล่นตามงานปาร์ตี้ต่าง ๆ ของเพื่อน ๆ และงานจ้าง
สมาชิก

1. สมภพ สายัณห์กุล (อ๊อด)  กีตาร์ คอร์ด / ร้อง
2. เริงรัก สัตยวินิจ (ปี๊ด) เบสส์
3. จตุพร ศิริเบญจวรรณ(ต๋อย) คีย์บอร์ด
4. พี่เอ๋  กีตาร์โซโล่
5. เจต  กลอง
6. ประสพสันต์ อัคคโกศล (อุ๋ย) แซ็กโซโฟน
7. พีระพล วีระโยธิน (แป๊ก) ทรอมโบน /รอ้ง
8. สิณี โอเรนเซีย (ต้อย) ร้องนำ
และใช้ชื่อว่า ทรัย (TRY) ซึ่งมีความหมายว่า ความพยายาม และทุกคนยึดถือคุณสมบัติประจำตัวที่จะร่วมมือร่วมใจกัน และลงมติใช้ชื่อตรงกับวันที่ 25 กันยายน 2520
ทรัยเข้าไปออดิชั่นเพื่อเล่นประจำที่โรงแรมคอนติเนนตัลเล่นได้หนึ่งปี ก็ย้ายไป มิวสิกวิลล่าคลับ ปี
กว่า จากนั้นก็ย้ายไปเล่นประจำที่โรงแรมเอเชีย ราชเทวี
จากกาลเวลาที่แปรเปลี่ยนไป วิถีทางของสมาชิกบางคนก็ในวงก็มีอันต้องแยกย้ายกันเพื่อหาอุดมการ์ของตนเอง
สมาชิกของวงจึงมีการปรับเปลี่ยนอยู่หลายคนจนมาถึงยุคที่เรียกได้ว่ายุคทองของวงเลยทีเดียว โดยสมาชิกในยุคนั้นได้แก่
1. สมภพ สายัณห์กุล (อ๊อด)  กีตาร์ คอร์ด /ร้อง
2. เริงรัก สัตยวินิจ (ปี๊ด) เบสส์
3. จตุพร  ศิริเบญจวรรณ  (ต๋อย) คีย์บอร์ด
4. ประสาน  ตันติสัจจธรรม (สาน) กีตาร์โซโล่
5. อนันต์ ชุมพันธุ์ (หน่อย)กลอง อดีตรอยัล สไปร์ท
6. ประเสริฐ  บุญญาธิฐานมงคล (เสริฐ) แซ็กโซโฟน/ร้อง
7. พีระพล วีระโยธิน (แป๊ก) ทรอมโบน /รอ้ง
การศึกษา

ปี 2523 ทรัยตั้งโครงการ "ดนตรีมีแต่ความบริสุทธิ์" โดยทางวงตระเวนเล่นในสถาบันการศึกษาฟรี เป็นเวลา 1 เดือน นับแต่ช่วงเปิดเทอมแรก ทั้งนี้เพื่อให้นักเรียนนักศึกษามีโอกาสได้ชมการแสดงของวง โครงการได้รับการตอบรับเป็นอย่างดี ทางวงจึงจัดโครงการนี้อีกครั้งในปีถัดมา และทรัยได้รับรางวัลวงดนตรีส่งเสริมเยาวชนดีเด่นจากสำนักนายกรัฐมนตรีจากโครงการนี้ ต่อมาได้ย้ายไปเล่นประจำที่ แองเจิ้ลคลับ
การเล่นคอนเสิร์ต

ในช่วงห้าปี (2520-25) ที่ทรัยตะเวนเล่นไปตามสถานที่ต่าง ๆ ทำให้มีแฟนเพลงประจำที่เป็นกลุ่มเป็นก้อน ทางวงจึงจัดตั้งแฟนคลับเพื่อใช้เป็นศูนย์กลางในการสื่อสารข่าวคราวความเป็นไปของกิจกรรมต่าง ๆ ภายในระยะเวลาหนึ่งปีมีสมาชิกแฟนคลับทั้งสิ้นเกือบห้าพันคน
ผลงานเพลง

ทรัยบันทึกเสียงอัลบั้มเพลงไทยครั้งแรกที่ห้องอัดเสียงทอง เมื่อมาสเตอร์เทปเสร็จสมบูรณ์ทางวงได้ขายสิทธิ์ในการขายให้กับบริษัทเทปแห่งหนึ่ง แต่เกิดปัญหาทำให้ไม่สามารถออกจำหน่ายได้ ภายหลังทรัยต้องเจรจาซื้อสิทธิ์กลับคืนจากบริษัทดังกล่าว แล้วนำมาสเตอร์กลับมาแก้ไขใหม่หมด โดยแก้ไขที่ห้องอัดศรีสยามเสร็จสิ้นในเดือนกรกฎาคม 2526 และออกขายได้ในเดือนสิงหาคม ชื่ออัลบั้มชุด "สาววัยรุ่น"
แหล่งข้อมูลอื่น

http://www.oknation.net/blog/kilroy/2007/04/26/entry-2
พี่ตุ้ม อนันต์ ชุมพันธุ์ อดีตมือกลองรอยัล สไปร์ท
ทฤษฎีบทผีเสื้อ

M เป็นจุดกึ่งกลางของ XY
ทฤษฎีบทผีเสื้อ (อังกฤษ: Butterfly theorem) เป็นทฤษฎีบททางเรขาคณิต ที่กล่าวว่า
ให้ M เป็นจุดกึ่งกลางของคอร์ด PQ ของวงกลม คอร์ด AB และ CD เป็นคอร์ดที่ผ่านจุด M, AD และ BC ตัดคอร์ด PQ ที่จุด X และ Y ตามลำดับ จะได้ว่า M เป็นจุดกึ่งกลางของ XY
ทรีวาโก

| --- | --- |

ประเภท: GmbH
ISIN: US89686D1054 
อุตสาหกรรม: การท่องเที่ยว, การโรงแรม
ก่อตั้ง: พ.ศ. 2547
สำนักงานใหญ่: ดึสเซลดอร์ฟ, ประเทศเยอรมนี
พื้นที่ให้บริการ: ทั่วโลก
ผลิตภัณฑ์: เครื่องมือเมตาเสิร์ชสำหรับราคาที่พักโรงแรม
รายได้: 535,004,000 ยูโร (พ.ศ. 2565) 
รายได้สุทธิ: −127,218,000 ยูโร (พ.ศ. 2565) 
พนักงาน: 758 คน
บริษัทแม่: เอ็กซ์พีเดีย (บริษัท)
ทรีวาโก (อังกฤษ: trivago) เป็นเว็บไซต์ค้นหาที่พัก โรงแรม โรงแรม เว็บไซต์นี้เปรียบเทียบราคาจากโรงแรมมากกว่า 1,357,987 โรงแรม จากเว็บไซต์สำรองห้องพัก 312 เว็บไซต์ทั่วโลก
ผู้ใช้สามารถปรับตัวเลือกต่าง ๆ เพื่อการค้นหาตามราคา สถานที่ จำนวนดาวของโรงแรม ฯลฯ กลไกการค้นหาของทรีวาโกจะค้นหาข้อเสนอโรงแรมทั้งหมดในฐานข้อมูลโรงแรมออนไลน์ที่มีอยู่ เมื่อผู้ใช้คลิกที่ข้อเสนอ เว็บไซต์ก็จะนำผู้ใช้ไปยังเว็บไซต์โรงแรมหรือเว็บไซต์สำรองที่พักที่เลือกเพื่อจองโรงแรม
ทรีวาโกทำเงินจากการคลิก แต่ผู้ใช้จะไม่เสียค่าใช้จ่ายใด ๆ ทั้งสิ้น ปัจจุบันทรีวาโกมีผู้ใช้ประมาณ 45 ล้านคนต่อเดือนจากทั่วโลก
สำนักงานใหญ่ของทรีวาโกตั้งอยู่ที่เมืองดึสเซลดอร์ฟ ประเทศเยอรมนี โดยมีแผนจะย้ายที่ตั้งบริษัทไปยังเมเดียฮาเฟิน (Mediahafen) ซึ่งอยู่ในดึสเซลดอร์ฟเช่นเดียวกันในปี พ.ศ. 2561
ประวัติ

ทรีวาโกเป็นบริษัทสัญชาติเยอรมัน ก่อตั้งเมื่อปี พ.ศ. 2547 เปิดตัวเว็บไซต์ครั้งแรกในปี พ.ศ. 2548 และขยายเข้าตลาดยุโรปในปี พ.ศ. 2550 เข้าสู่ตลาดอเมริกาเหนือและอเมริกาใต้ในปี พ.ศ. 2552 และเข้าตลาดเอเชียแปซิฟิกในปี พ.ศ. 2556 ปัจจุบันทรีวาโกมีตลาด 55 แห่ง และมีเว็บไซต์ใน 33 ภาษาทั่วโลก
ในวันที่ 21 ธันวาคม พ.ศ. 2555 เอกซ์พีเดียได้เข้าซื้อหุ้นส่วนใหญ่ (ร้อยละ 61.6) ของบริษัท เป็นเงิน 477 ล้านยูโร หรือ 630 ล้านดอลลาร์สหรัฐ
ประวัติ > ผู้ก่อตั้ง/ผู้บริหาร

ทริวาโก้มีผู้ก่อตั้ง 3 คน คือ
Rolf Schromgens - ผลิตภัณฑ์, การตลาดและพัฒนาธุรกิจทั้งในและต่างประเทศ
Malte Siewert – การขาย การเงิน และพัฒนาธุรกิจ
Peter Vinnemeier - เทคโนโลยี
แหล่งข้อมูลอื่น

เว็บไซต์ทางการ
ทฤษฎี

ทฤษฎี (อังกฤษ: theory) คือ สมมติฐานที่ได้รับการตรวจสอบและทดลองหลายครั้งหลายหนจนสามารถอธิบายข้อเท็จจริงสามารถคาดคะเนทำนายเหตุการณ์ทั่วๆไป ที่เกี่ยวข้องกับปรากฏการณ์นั้นอย่างถูกต้อง และมีเหตุผลเป็นที่ยอมรับของคนทั่วไป จึงเป็นผลให้สมมติฐานกลายเป็นทฤษฎี เช่น ทฤษฎีเซลล์ (Cell theory) ทฤษฏีวิวัฒนาการ (the evolution theory) เป็นต้น หรือ คือกลุ่มความสัมพันธ์ของแนวคิดคำนิยาม และองค์ประกอบต่าง ๆ ที่ใช้อธิบายลักษณะของปรากฏการณ์หนึ่ง และชี้ให้เห็นถึงความสัมพันธ์ระหว่างตัวแปรต่าง ๆ โดยมีจุดมุ่งหมายที่จะอธิบายหรือคาดเดาปรากฏการณ์นั้น
ความหมายในทางวิทยาศาสตร์

ในทางวิทยาศาสตร์นั้น ทฤษฎี มีความหมายว่าชุดของความคิดรวบยอด (a set of concepts), ชุดของข้อเสนอ (a set of propositions) และชุดของการสร้าง (a set of construct) ทฤษฎีเป็นข้ออธิบายที่มีรากฐานอยู่บนความรู้ชุดหนึ่ง สามารถพิสูจน์ ทดลองได้ มีความสมเหตุสมผล และสามารถใช้นำมาคาดการณ์ได้ โดยลักษณะสำคัญของทฤษฎีในทางวิทยาศาสตร์มี 5 ข้อ คือ
เป็นกฎเกณฑ์ที่มีความเป็นนามธรรม (abstract rule)
สามารถอธิบายได้เป็นการทั่วไป (generalized)
สามารถพิสูจน์ และทดสอบได้ (testability)
ผลที่ได้จากการพิสูจน์ และทดสอบมีความเที่ยงตรง (validity)
มีความน่าเชื่อถือเนื่องจากผ่าน การพิสูจน์และทดสอบมาแล้ว (reliability)
ความหมายในทางสังคมศาสตร์

ในทางสังคมศาสตร์ไมเคิล โอคชอตต์ (Michael Joseph Oakeshott) นักปรัชญาและทฤษฎีการเมืองชาวอังกฤษ ได้พยายามจะทำความเข้าใจคำว่าทฤษฎี โดยการวิเคราะห์ผ่านรากของคำในภาษากรีก โบราณโดย โอคชอตต์กล่าวถึงคำในภาษากรีก 5 คำ คือ θέα (théa), θεορηιν (theorein), θεωρός (theorós), θεωρία (theoría) และ θεώρημα (theórema) โดยโอคชอตต์อธิบายว่า
Théa หมายความว่า “สิ่งที่ถูกมองเห็น, การถูกมอง, การปรากฏขึ้น”
Theorein หมายความว่า “กริยาอาการของการมอง, กริยาการสำรวจในสิ่งที่เกิดขึ้น   (théa)”
Theorós หมายความว่า “ผู้พิจารณา ผู้ที่ทำกริยาของการมอง (theorein) และตั้งคำถามกับตนเองเพื่อพยายามเข้าใจในสิ่งที่เกิดขึ้น (theoría) นั้น”
Theoría หมายความว่า “การพยายามเข้าใจในสิ่งนั้นๆ หรือสิ่งที่เกิดขึ้น”
Theórema หมายความว่า “สิ่งที่ผู้มอง (theorós) สรุปขึ้นว่าสิ่งที่ผู้มองมองเห็น (théa) นั้นคืออะไร
ทฤษฎีกรุป

ทฤษฎีกรุป (อังกฤษ: Group theory) เป็นสาขาของคณิตศาสตร์ซึ่งศึกษาโครงสร้างที่เรียกว่ากรุป กรุปเป็นแนวคิดสำคัญที่ปรากฏในพีชคณิตนามธรรมทุกสาขา
ทฤษฎีกรุปใช้ในคณิตศาสตร์และยังมีการประยุกต์ใช้ในทั้งฟิสิกส์และเคมี  การจัดแบ่งประเภทของกรุปจำกัดอย่างง่ายซึ่งเสร็จสิ้นในปี ค.ศ.1983 นั้น ถือเป็นความสำเร็จที่ยิ่งใหญ่ประการหนึ่งของคณิตศาสตร์ในศตวรรษที่ 20
ประวัติ

ทฤษฎีกรุปมีรากฐานมาจากสามแขนง คือ ทฤษฎีสมการพีชคณิต ทฤษฎีจำนวน และ เรขาคณิต นักคณิตศาสตร์เช่น ลากร็องฌ์ อาเบล และ กาลัว เป็นนักคณิตศาสตร์กลุ่มแรก ๆ ที่ศึกษาเรื่องกรุป
ดูเพิ่ม

พีชคณิตนามธรรม
ทฤษฎีตัวแทน
กรุป
ทรูเฮฮา

| --- | --- |

ประเทศ:  ไทย
พื้นที่แพร่ภาพ:  ประเทศไทย
เครือข่าย: ทรูวิชั่นส์
ประวัติ
เริ่มออกอากาศ: 9 กันยายน พ.ศ. 2551
ยุติออกอากาศ: 5 มกราคม พ.ศ. 2559
ออกอากาศ

เคเบิลทีวี
 ทรูวิชั่นส์: ช่อง 352
ทีวีดาวเทียม
 ทรูวิชั่นส์: ช่อง 352
 
ทรู เฮ ฮา หรือ เฮ ฮา (อังกฤษ: Hay Ha) ออกอากาศทางทรูวิชั่นส์ ช่อง 67 นำเสนอ รายการโทรทัศน์ หรือ ละครโทรทัศน์ ประเภท ตลก เบาสมอง ตลอด 24 ชั่วโมง ทั้งที่เคยออกอากาศทาง ฟรีทีวี และรายการที่ผลิตขึ้นใหม่ ให้เหมาะสมกับการรับชม เริ่มต้นเมื่อวันที่ 9 กันยายน พ.ศ. 2551
ประวัติ

เริ่มออกอากาศตั้งแต่วันที่ 9 กันยายน พ.ศ. 2551 พร้อมกับช่อง True Asian Series และได้หยุดออกอากาศในวันที่ 14-17 พฤศจิกายน 2551 เนื่องจากงานพระราชพิธีพระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
รายการที่ออกอากาศ

รายการ "The Comedian Thailand"
รายการ "มีใจอ๊ะป่าว" ทุกวันศุกร์ เวลา 19.30 น. - 20.30 น.
รายการ "ผีทาเล้นท์" ทุกวันเสาร์ เวลา 20.00 น. - 21.00 น. (เทปแรก 19 เมษายน 2557)
ทรูฮิต

ตัวอย่างสถิติการใช้งานของเว็บไซต์หนึ่ง
ทรูฮิต (อังกฤษ: Truehits) ก่อตั้งโดย ดร.ปิยะ ตัณฑวิเชียร นักวิจัยสังกัดสำนักงานพัฒนาวิทยาศาสตร์และเทคโนโลยีแห่งชาติ (สวทช.) เป็นบริการเก็บสถิติผู้ใช้งานในเว็บไซต์ไทย และนำมาวิเคราะห์และแสดงเป็นแผนภูมิ พัฒนาและดูแลโดยสำนักบริการเทคโนโลยีสารสนเทศภาครัฐ ทรูฮิตมีการจัดทำสถิติเว็บไซต์ไทยยอดนิยม บริการสารบัญเว็บไทย และวิเคราะห์จำนวนผู้ใช้งานอินเทอร์เน็ตในประเทศไทย
ล่าสุดทรูฮิตเปิดบริการจัดอันดับบล็อกในประเทศไทย
การใช้งาน

วิธีใช้งานสำหรับเก็บสถิติเว็บไซต์ทำได้โดยการติดตั้งโค้ดสั้นๆ ที่เรียกว่าจาวาสคริปต์ไว้ในเว็บไซต์ และเมื่อมีผู้ใช้เข้ามาดูเว็บไซต์ข้อมูลจะถูกส่งไปที่เซิร์ฟเวอร์ของทรูฮิตสำหรับทำการวิเคราะห์
ทรูฮิตให้บริการฟรีสำหรับเว็บไซต์ที่สร้างใหม่ ที่มีข้อมูลจราจรทางคอมพิวเตอร์น้อย โดยทางทรูฮิตจะคิดค่าบริการสำหรับเว็บไซต์ที่มีข้อมูลผู้เข้าชมมาก (ในชื่อ "ให้การสนับสนุน")
ดูเพิ่ม

กูเกิล แอนะลิติกส์ เว็บไซต์ที่ให้บริการเก็บสถิติผู้ใช้คล้ายกับทรูฮิต
อเล็กซา เว็บไซต์ที่จัดอันดับเว็บยอดนิยมทั่วโลกคล้ายกับทรูฮิต
แหล่งข้อมูลอื่น

ปฐมบท ดิจิตอล มีเดีย ผู้จัดการรายสัปดาห์(2 ตุลาคม 2549) เก็บถาวร 2016-03-04 ที่ เวย์แบ็กแมชชีน
เว็บไซต์อย่างเป็นทางการ
อันดับเว็บไซต์ไทยยอดนิยม
ทฤษฎีบทของคันทอร์

ทฤษฎีบทของคันทอร์ (อังกฤษ: Cantor's theorem) กล่าวว่า เซตกำลัง (power set) (เซตของเซตย่อยทั้งหมด) ของเซตใดๆ จะมี จำนวนเชิงการนับ (cardinal number) มากกว่าจำนวนเชิงการนับของเซตนั้น. ทฤษฎีบทของคันทอร์นั้นเป็นที่ประจักษ์สำหรับเซตจำกัดอยู่แล้ว และยังเป็นจริงสำหรับเซตอนันต์ด้วย ซึ่งเซตกำลังของเซตอนันต์นับได้นั้น จะเป็นเซตอนันต์นับไม่ได้
การพิสูจน์

ให้ f เป็นฟังก์ชันหนึ่งต่อหนึ่งจาก A ไปยังเซตกำลังของ A. จะต้องแสดงให้เห็นว่า f ไม่เป็นฟังก์ชันหนึ่งต่อหนึ่งทั่วถึง ในการทำเช่นนี้ จะต้องบอกว่ามีเซตย่อยของ A บางเซตที่ไม่อยู่ในภาพ (image) ของ f. ซึ่งเซตย่อยนั้นก็คือ
เพื่อแสดงให้เห็นว่า B ไม่อยู่ในภาพของ f, เราจะสมมติให้ B อยู่ในภาพของ f. ดังนั้น จะมี y ∈ A ซึ่ง f(y) = B พิจารณาว่า y ∈ B หรือไม่. ถ้า y ∈  B แล้ว y ∈  f(y) , ซึ่งจะทำให้ขัดกับนิยามของ B ที่ว่า y ∉ B. ในทางกลับกัน, ถ้า y ∉  B แล้ว y ∉  f(y) จะได้ y ∈  B.  เกิดข้อขัดแย้ง
จากการที่ x ปรากฏในนิพจน์ "x ∉ f(x) " ถึงสองครั้ง เราจึงเรียกวิธีการนี้ว่าเป็นวิธีแนวทแยง (diagonal argument)
ทฤษฎีดาว

ทฤษฎีดาว (อังกฤษ: Dow theory) ทางด้านการเคลื่อนไหวของราคาหุ้น คือ การวิเคราะห์ทางเทคนิคในแง่มุมของกลุ่มหุ้นตามวงจรเศรษฐกิจ (sector rotation) ทฤษฎีนี้มาจากบทความในหนังสือพิมพ์  The Wall Street Journal เขียนโดย ชาลส์ เอช. ดาว (ค.ศ. 1851–1902) นักเขียน ผู้ก่อตั้ง และบรรณาธิการคนแรกของหนังสือพิมพ์ และเป็นผู้ร่วมก่อตั้งดาวโจนส์แอนด์คอมแพนี หลังการเสียชีวิตของดาว วิลเลียม ปีเตอร์ แฮมิลตัน, รอเบิร์ต เรอา และ อี. จอร์จ แชเฟอร์ ได้รวบรวมทฤษฎีดาวนี้ขึ้นมา โดยยึดจากบทความของดาว ตัวของดาวเองไม่เคยใช้คำว่า ทฤษฎีดาว เพื่อเสนอระบบการขาย